સવારે નવ વાગ્યે રેખા સોહમના ઘરે પહોંચી અને સોહમ રેખા માટે ચીકણી માટી અમે થોડાંક કલર લાવ્યો હતો. રેખાએ કહ્યું, સોહમ આ બધુ શું છે ? સોહમે કહ્યું, તું આજે મારી માટે કંઈક બનાવીશ અને હું તારી માટેે પણ કંઇક બનાવીશ. રેખા બોલી, સારું ! રેખાએ માટી માંથી સોહમ માટે કંઈક બનાવવાનું ચાલુ કર્યું અને સોહમ પણ રેખાને જોઈને કંઈક દોરવા લાગ્યો ! બરાબર બે કલાક બાદ રેખાએ કહ્યું, જો સોહમ મેં તારી માટે પેન હોલ્ડર બનાવ્યું અને સોહમે કહ્યું, રેખા મેં તારો સ્કેચ બનાવ્યો ! સોહમે કહ્યું, જોવો છે ? રેખા ચૂપ થઈ ગઈ અને બોલી, ના મારે નથી જોવો ! સોહમે કહ્યું, પણ કેમ ? રેખાએ કહ્યું, મારે મારો કદરૂપો ચહેરો નથી જોવો ! સોહમે કહ્યું, તું રોજ અરીસામાં જુએ છે ને ? રેખાએ કહ્યું, હા. સોહમે કહ્યું, તો અત્યારે પણ જોઈ જ લે ને ! સોહમે રેખાને ચિત્ર બતાવ્યું અને રેખાએ કહ્યું, આ હું નથી ! કારણ કે ચિત્રમાં એક સુંદર છોકરી હતી અને રેખા તો કદરૂપી હતી. સોહમે કહ્યું, આ તું જ છે પણ છ મહીના પછીની ! રેખાએ કહ્યું, પણ મને કંઈ સમજાયું નહીં ! સોહમે રેખાના ખભા પર હાથ મુક્યો અને કહ્યું, રેખા મને એક પ્રોમિસ આપ ! રેખાએ કહ્યું, શું ? સોહમે કહ્યું, પેલા પ્રોમિસ આપ કે હું જે કહું એ તારે કરવાનું ! રેખા વિચારવા લાગી અને બોલી, પ્રોમિસ, કેમ કે મને તારી ઉપર વિશ્વાસ છે. સોહમે કહ્યું, ગુડ ! રેખા બોલી, હવે બોલ સોહમ. સોહમે કહ્યું, મેં એક ટ્રસ્ટમાં વાત કરી છે અને એ લોકો તને પ્લાસ્ટિક સર્જરી માટે પૈસા આપશે અને તારું ઓપરેશન આવતાં મહિને છે ! રેખા રડવા લાગી અને કહ્યું, સોહમ પ્લીઝ મારી માટે આટલું ન કર ! સોહમે કહ્યું, હું તારી માટે નહીં પણ મારી માટે કરું છું ! રેખાએ કહ્યું, શું ? સોહમે કહ્યું, સાંભળ આવતા મહિને તારા ફેસની પ્લાસ્ટિક સર્જરી ફાઇનલ છે ! રેખાએ કહ્યું, કઈ જગ્યાએ ? સોહમે કહ્યું, મુંબઈમાં અને તારા ઘરે હું વાત કરી લઈશ ! રેખા સોહમને ભેટી પડી.